Persaios (sochár)

Persaios () bol grécky sochár v 3. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Persaios  

Sochár Persaios, pochádzajúci zrejme z Atén,August Friedrich von Pauly, Georg Wissowa, J. B. Metzler, 1956, Paulys Real-Encyclopädie der classischen Altertumswissenschaft, str. 133  tvoril v 3. stor. pred Kr. Nezachovala sa od neho žiadna socha, známa je ale jeho signatúra na mramorovom podstavci, základne zo sochy, ktorú zhotovil so sochárom Heortiom.Inscriptiones Graecae, IG II² 3851 


Διοσκουρίδης Θεοφάνου Εὐω[νυμεὺς] τὸν πατέρα Θεοφάνην Διοσ[κουρίδου Εὐωνυμέα ἀγωνοθετήσαντα Διο[νύσωι] ἀνέθηκεν. Περσαῖος καὶ Ἑόρτιος ἐπόησαν. preklad: Dioskouridés, syn Theofana z dému Euó[nymea], pre otca Theofana, syna Dios[kourida] z Euónymey, agónothéta na Dionýziach, venoval. Persaios a Heortios zhotovili.
- text v starogréčtine

Tento podstavec bol objavený v archeologickej lokalite Dionýzovho divadla v Aténach. Jeho fragmentárny nápis, datovaný do 3. stor. pred Kr., uvádza, že bol podstavcom sochy, ktorú venovali pre agónothéta Theofana, známeho aj z iných nápisov z rokov 280 až 270 pred Kr.Inscriptiones Graecae, IG II² 3081 Inscriptiones Graecae, IG II² 3082  Agónothéti udržiavali poriadok pri súťažiach (agón), rozdeľovali ceny a pod. Počas dionýzii (hlavne počas tzv. „Veľkých Dionýzii“, ktoré sa konali zrejme 10. až 17. dňa mesiaca Elafébolión) sa usporadúvali súťaže i divadelné predstavenia. Autori týchto divadelných hier tiež súťažili o ceny.

 Referencie a bibliografia 


Kategória:Sochári starovekého Grécka